സൂപ്പര് ഷഫാലി, വെടിക്കെട്ട് അര്ദ്ധ ശതകത്തിന്റെ ബലത്തില് ബിര്മ്മിംഗാം ഫീനിക്സിനെ വിജയത്തിലേക്ക് നയിച്ചു ദി ഹണ്ട്രെഡിന്റെ വനിത പതിപ്പില് ഇന്ന് ബിര്മ്മിംഗാം ഫീനിക്സിനെ പത്ത് വിക്കറ്റ് വിജയത്തിലേക്ക് നയിച്ച് ഷഫാലി വര്മ്മ. എവ്ലിന് ജോണ്സിനോടൊപ്പം നേടിയ 131 റണ്സിന്റെ അപരാജിത ഓപ്പണിംഗ് കൂട്ടുകെട്ടിന്റെ ബലത്തില് ഫീനിക്സ് 10 വിക്കറ്റിന് വെല്ഷ് ഫയറിനെ കീഴടക്കുകയായിരുന്നു. 128 റണ്സ് വിജയ ലക്ഷ്യം തേടിയിറങ്ങിയ ഫീനിക്സ് 76 പന്തിലാണ് വിജയം ഉറപ്പാക്കിയത്. ഷഫാലി 42 പന്തില് 76 റണ്സും എവ്ലിന് 35 പന്തില് 52 റണ്സുമാണ് നേടിയത്. നേരത്തെ ആദ്യം ബാറ്റ് ചെയ്ത വെല്ഷ് 9 വിക്കറ്റ് നഷ്ടത്തില് 127 റണ്സാണ് നേടിയത്. 38 റണ്സാണ് ബ്രൈയോണി സ്മിത്ത് നേടിയത്.